**ΑΝΑΚΟΙΝΩΣΗ**

**2η φάση ηλεκτρονικής εγγραφής πρωτοετών φοιτητών**

**στα Τμήματα Πα.Δ.Α.**

**Ακαδημαϊκό Έτος 2025-2026**

**Από 15/09/2025 έως και 28/09/2025**

Αγαπητές νεοεισαχθείσες φοιτήτριες και αγαπητοί νεοεισαχθέντες φοιτητές,

Σας ενημερώνουμε ότι κατά το χρονικό διάστημα από **Δευτέρα 15 Σεπτεμβρίου 2025 έως και την Κυριακή 28 Σεπτεμβρίου 2025** θα πραγματοποιείται η διαδικασία της ταυτοπροσωπίας ηλεκτρονικά στο Πανεπιστήμιο Δυτικής Αττικής.

Η ολοκλήρωση της εγγραφής θα πρέπει να πραγματοποιηθεί με τους παρακάτω τρόπους:

Α) Υποβολή των παρακάτω δικαιολογητικών μέσω της πλατφόρμας preregister.uniwa.gr σε **pdf** αρχεία (από 15/09/2025 έως 28/09/2025) με τους κωδικούς που λαμβάνετε μέσω SMS (βάσει των στοιχείων επικοινωνίας που δηλώθηκαν στην ηλεκτρονική εφαρμογή του Υπουργείου).

* Εκτυπωμένη αίτηση εγγραφής από την ηλεκτρονική εφαρμογή του Υπουργείου Παιδείας και Θρησκευμάτων.
* Φωτοτυπία της αστυνομικής ταυτότητας ή διαβατηρίου.
* Μία (1) πρόσφατη φωτογραφία τύπου αστυνομικής ταυτότητας.
* Πιστοποιητικό γέννησης (μόνον για άρρενες για την έκδοση πιστοποιητικού στρατολογικής χρήσης).
* Έντυπο ΑΜΚΑ φοιτητή (μπορεί να αναζητηθεί στην διεύθυνση: <https://www.amka.gr/AMKAGR/>)

Οι επιτυχόντες της ειδικής κατηγορίας των πασχόντων από σοβαρές παθήσεις, επιπλέον των παραπάνω δικαιολογητικών, θα πρέπει να υποβάλουν:

* Ευκρινές φωτοαντίγραφο του Τίτλου απόλυσης: απολυτηρίου ή πτυχίου ή αποδεικτικού του σχολείου από το οποίο αποφοίτησε.
* Ευκρινές φωτοαντίγραφο του Πιστοποιητικού διαπίστωσης της πάθησης που έχει εκδοθεί είτε **α)** από αρμόδια επταμελή Επιτροπή του νοσοκομείου, όπως αυτές συστήνονται κάθε χρόνο, με υπουργική απόφαση, σύμφωνα με την αρ. Φ.151/17897/Β6/2014 (ΦΕΚ 358 Β΄) κοινή υπουργική απόφαση, είτε **β)** από την Επιτροπή εξέτασης ενστάσεων υποψηφίων με σοβαρές παθήσεις για εισαγωγή στην Τριτοβάθμια Εκπαίδευση σε ποσοστό 5%, η οποία συγκροτείται με κοινή υπουργική απόφαση, κατόπιν εισήγησης του Κεντρικού Συμβουλίου Υγείας (ΚΕΣΥ) του Υπουργείου Υγείας.

**ή**

**Β)** Αποστολή των παραπάνω δικαιολογητικών με **ΣΥΣΤΗΜΕΝΗ ΕΠΙΣΤΟΛΗ** στη Γραμματεία του Τμήματος. Καταληκτική ημερομηνία κατάθεσης στην υπηρεσία ταχυδρομείου (ΕΛΤΑ/εταιρεία courier) είναι η **29η ΣΕΠΤΕΜΒΡΙΟΥ 2025**.

Βεβαιώσεις φοίτησης και Πιστοποιητικά Σπουδών οι νεοεισαχθέντες φοιτητές θα μπορούν να παραλαμβάνουν μετά από αίτησή τους στην ειδική πλατφόρμα του Πανεπιστημίου.

Για περισσότερες πληροφορίες, μπορείτε να επισκεφτείτε την ιστοσελίδα του Τμήματος επιτυχίας σας.

(Μπορείτε να την βρείτε εδώ: <https://www.uniwa.gr/spoydes/scholes-kai-tmimata>)

Στοιχεία επικοινωνίας της Γραμματείας του Τμήματος:

**Διεύθυνση:**

Πανεπιστήμιο Δυτικής Αττικής

Σχολής Δημόσιας Υγείας

Γραμματεία Τμήματος Δημόσιας και Κοινοτικής Υγείας

Πανεπιστημιούπολη Αθηνών

**Τηλέφωνο:** 2132010221

**e-mail:** pch@uniwa.gr

**Ημέρες και ώρες επικοινωνίας για τους νεοεισαχθέντες:**

**Καθημερινά 10:00πμ με 13:00μμ**